 Osnovna škola - Scuola elementare

Mate Balote Buje - Buie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

52460 BUJE, Školski brijeg 2, tel./fax. 052 772-138, OIB: 75498468638, e-mail: ured@os-m.balote-buje.skole.hr, Ž.R.: HR9324020061100108722

Klasa:602-02/20-01-13

Urbroj:2105-20-01/20-1

Buje, 10. 8. 2020.

U sklopu projekta „MOZAIK 3“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa Učinkoviti ljudski potencijali 2014. -2020. i Pravilnika o pomoćnicima u nastavi i stručno komunikacijskim posrednicima (NN 102/2018, 22/2020)

**Osnovna škola Mate Balote Buje, zastupana po ravnatelju Draženu Hineku** kao partner u projektu dana 10. 8. 2020. raspisuje

**POZIV**

za obavljanje poslova pomoćnika u nastavi za učenika s teškoćama u razvoju u školskoj 2020./2021. godini

Radno mjesto: **POMOĆNIK/POMOĆNICA U NASTAVI**

Broj traženih osoba: **5**

* Mjesto rada:

|  |  |  |  |
| --- | --- | --- | --- |
| R.br. | Naziv škole i sjedište | Razred 2020./2021. | Sati tjedno |
| 1. | Osnovna škola – Scuola elementare Mate Balote Buje – Buie, Školski brijeg 2, 52460 Buje | POOS | 24 sata – jedan učenik |
| 2. | Osnovna škola – Scuola elementare Mate Balote Buje – Buie, Školski brijeg 2, 52460 Buje | POOS | 24 sata – jedan učenik |
| 3. | Osnovna škola – Scuola elementare Mate Balote Buje – Buie, Školski brijeg 2, 52460 Buje | POOS | 24 sata – dva učenika |
| 4. | Osnovna škola – Scuola elementare Mate Balote Buje – Buie, Školski brijeg 2, 52460 Buje | 2. | 21 sata – jedan učenik |
| 5. | Osnovna škola – Scuola elementare Mate Balote Buje – Buie, Školski brijeg 2, 52460 Buje | 5. | 25 sati – jedan učenik |

* Vrsta ugovora: ugovor o radu na određeno vrijeme

**UVJETI sukladno Pravilniku** o pomoćnicima u nastavi i stručno komunikacijskim posrednicima (NN 102/2018)

* najmanje završena četverogodišnja srednja škola
* završeno osposobljavanje i stečena djelomična kvalifikacija
* pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora
* pomoćnik u nastavi ne može biti osoba protiv koje se vodi kazneni postupak ili je pravomoćno osuđena za neko kazneno djelo

**POPIS POSLOVA POMOĆNIKA U NASTAVI: sukladno čanku 3. Pravilnika o pomoćnicima u nastavi i stručno komunikacijskim posrednicima.**

S kandidatom/kandidatkinjom izabranom za pomoćnika u nastavi za učenike s teškoćama u razvoju sklopit će se pisani ugovor o radu na određeno vrijeme od 7. 9. 2020. do kraja **nastavne godine odnosno do postojanje potrebe pružanja usluge PUN/SKP učeniku/učenicima**. Ugovorom o radu definirat će se međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti slijedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice),
* životopis,
* uvjerenje o nekažnjavanju ne starije od 6 mjeseci,
* potvrdu ili certifikat o završenom programu edukacije za poslove pomoćnika u nastavi
* elektronički zapis HZMO

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi uz uvjet da isti završe prije početka rada. Svi izabrani kandidati obvezni su savladati program edukacije pomoćnika prije početka rada. Kandidati koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će organizirati Istarska županija u okviru provedbe projekta „MOZAIK 3“. Odabir kandidata će se provesti sukladno Uputama za prijavitelje poziva broj UP.03.2.1.03.

Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Kandidat koji se poziva na pravo prednosti pri zapošljavanju u skladu s člankom 102. st. 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17.) uz prijavu na natječaj dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji. Poveznica na internetsku stranicu Ministarstva: https://branitelji.gov.hr/zaposljavanje-843/843 , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Svi kandidati podnošenjem prijave daju svoju suglasnost Osnovnoj školi Mate Balote Buje da u njoj navedene osobne podatke prikuplja, obrađuje i pohranjuje u svrhu zapošljavanja, te da ih može koristiti u svrhu sklapanja ugovora o radu, kontaktiranja i objave na internetskim stranicama i oglasnoj ploči. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, Pravilnikom o zaštiti i obradi arhivskog i registraturnog gradiva i odluka voditelja obrade.

Prava kandidata i postupanje u odnosu na njegove osobne podatke može vidjeti na web stranici škole os-mbalote-buje.skole.hr

Prijave s dokazima o ispunjavanju uvjeta dostaviti neposredno ili poštom u roku osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnim stranicama škole(os-mbalote-buje.skole.hr), na adresu Osnovna škola Mate Balote Buje, 52 460 Buje, Školski brijeg 2 s naznakom „Za natječaj – pomoćnik u nastavi.

Obavijest o rezultatima ovog poziva objavit će se na web stranici škole nakon provedbe postupka.

Ravnatelj:

Dražen Hinek, prof.